Na temelju Odluke Upravnog vijeća o upisu djece i o mjerilima upisa u Dječji vrtić „Carić“, Novalja, za pedagošku godinu 2024./2025., Dječji vrtić „Carić“, Novalja, objavljuje

**JAVNU OBJAVU**

**ZA UPIS DJECE U DJEČJI VRTIĆ „CARIĆ“, NOVALJA**

**ZA PEDAGOŠKU GODINU 2024./2025.**

 Pozivamo roditelje/skrbnike djece rane i predškolske dobi koja do sada nisu bila uključena u programe predškolskog odgoja da se prijave radi upisa djece u Dječji vrtić "Carić", Novalja.

 Prijave za upis (obrazac Zahtjeva za upis i ostala pripadajuća dokumentacija) zaprimat će se od **6. do zaključno 16. svibnja 2024. godine** i to za ostvarivanje sljedećih programa:

1. REDOVNI  CJELODNEVNI  PROGRAM (10-satni)

 - za djecu jasličnog uzrasta koja do 31. kolovoza 2024.g. navršavaju jednu godinu života

2. REDOVNI  CJELODNEVNI I POLUDNEVNI PROGRAM (10-satni, 6-satni)

 - za djecu vrtićnog uzrasta koja do 31. kolovoza 2024.g. navršavaju tri godine života

3. REDOVNI CJELODNEVNI POSEBNI PROGRAM (10-satni)

- program ranog učenja engleskog jezika za djecu vrtićnog uzrasta s navršene četiri godine života

Prijave za upis djece podnose roditelji/skrbnici djece koji imaju prebivalište ili boravište na području Grada Novalje.

            Djeca se upisuju u jaslice i vrtić uz primjenu prednosti i bodovanja sukladno odredbama Pravilnika o upisu djece i ostvarivanju prava i obveza korisnika usluga u Dječjem vrtiću "Carić", Novalja.

 Zahtjev za upis podnosi se na posebnom obrascu koji je sastavljen sukladno odredbama Pravilnika, a može se preuzeti na mrežnoj stranici dječjeg vrtića: www.vrtic-caric.hr.

Uz **ispunjen i potpisan** **Zahtjev za upis** roditelji su dužni dostaviti:

– osnovnu dokumentaciju:

1. popunjen i potpisan Zahtjev za upis djeteta u dječji vrtić
2. preslika rodnog lista ili izvatka iz matice rođenih djeteta
3. potvrda o obavljenom sistematskom zdravstvenom pregledu (provjera urednog cijepljenja) ne starije od mjesec dana od dana podnošenja prijave

– dokumente kojima se dokazuju činjenice bitne za ostvarivanje prednosti kod upisa:

1. za dijete koje ima prebivalište/boravište na području dječjeg vrtića – presliku potvrde/elektronički zapis o prijavi prebivališta/boravišta djeteta,
2. za dijete roditelja invalida domovinskog rata - rješenje nadležnog ministarstva o statusu roditelja invalida Domovinskog rata,
3. za dijete samohranog roditelja - potvrda o prijavama u evidenciji izdana od HZMO i smrtni list za preminulog roditelja ili izvadak iz matice umrlih za preminulog roditelja ili potvrda o nestanku drugog roditelja ili drugo rješenje nadležnog tijela kojim se dokazuje da roditelj sam skrbi i uzdržava dijete,
4. za dijete zaposlenog roditelja - potvrda/elektronički zapis o podacima evidentiranim u matičnoj evidenciji HZMO-a (ne stariji od mjesec dana od dana podnošenja prijave; bodovat će se samo onaj radni odnos koji bude evidentiran do 1. travnja tekuće godine, bez obzira na dan izlaska objave upisa djece u dječji vrtić; potvrde o zaposlenju bez priloženog izvatka o radnom stažu HZMO neće se uvažavati),
5. za dijete čija su oba ili jedan roditelj redovni studenti/učenici - potvrda fakulteta/škole o statusu redovnog studenta/učenika (ne starija od mjesec dana od dana podnošenja prijave),
6. za dijete roditelja koji je osoba s invaliditetom - dokaz o upisu u Hrvatski registar osoba s invaliditetom, te dokaz da isti živi u istom kućanstvu kao i dijete za koje se podnosi zahtjev,
7. za dijete s teškoćama u razvoju i kroničnim bolestima - rješenje prvostupanjskog tijela vještačenja Hrvatskog zavoda za socijalni rad ili medicinska dokumentacija kojom se potvrđuje postojanje određene poteškoće odnosno potvrda izabranog pedijatra ili obiteljskog liječnika,
8. za dijete čije je roditelj član u Dobrovoljnom vatrogasnom društvu  Novalja - dokaz o aktivnom članstvu,
9. za dijete koje živi samo s jednim roditeljem (jednoroditeljska obitelj) - potvrda/elektronički zapis o podacima evidentiranim u matičnoj evidenciji HZMO-a (ne stariji od mjesec dana od dana podnošenja prijave: bodovat će se samo onaj radni odnos koji bude evidentiran do 1. travnja tekuće godine, bez obzira na dan izlaska objave upisa djece u dječji vrtić), presuda o razvodu braka,
10. za dijete korisnika doplatka za djecu - rješenje ili potvrda/elektronički zapis HZMO-a o pravu na doplatak za tekuću godinu,
11. za dijete uzeto na skrb i uzdržavanje i dijete u udomiteljskoj obitelji - rješenje/potvrda Centra za socijalnu skrb,
12. za dijete iz obitelji s troje i više malodobne djece - rodni listovi ili izvodi iz matične knjige rođenih za svu djecu.

**Roditelji/skrbnici djece dostavljaju svu gore navedenu dokumentaciju za koju**

**ostvaruju pravo.**

**Zahtjev za upis s potrebnom dokumentacijom se predaje** **u papirnatom obliku (zatvoren i kuvertiran) stručnom suradniku – pedagogu u dječjem vrtiću ili poštom na adresu Dječji vrtić „Carić“, Zeleni put 3, 53291 Novalja.**

**Naknadna dokumentacija se neće zaprimati.**

Lista reda prvenstva upisane i neupisane djece bit će objavljena u svibnju 2024. godine, na oglasnoj ploči u dječjem vrtiću te na mrežnoj stranici ustanove.

Podnositelji zahtjeva neće se pojedinačno obavještavati.

Podnositelji zahtjeva nezadovoljni Odlukom o upisu imaju pravo u roku od 3 dana od dana objave iste, podnijeti prigovor Upravnom vijeću Dječjeg vrtića „Carić“.

Sve obavijesti u vezi upisa mogu se dobiti na telefon 053/662-269 i 053/615-190 svakog radnog dana od 8:00-15:00 sati, putem elektroničke pošte ili osobnim dolaskom u dječji vrtić.

                                                                                                                                                         **DJEČJI VRTIĆ "CARIĆ"**